Ruuge-võiliblikas

Ruuge-võiliblikas (Colias croceus) on põualibliklaste sugukonda võiliblika perekonda kuuluv liblikas.

Levila 
Ruuge-võiliblikas elab peamiselt Kesk- ja Lõuna-Euroopas, Põhja-Aafrikas, idas ulatub levila Kesk-Siberini. Põhja-Euroopas on ruuge-võiliblikas väga haruldane rändliblikas.

Ruuge-võiliblikas on Eestisse sisserändav liik. Alates 1872. aastast, mil Wilhelm Petersen püüdis Eestist (Kiidevast) esimese ruuge-võiliblika, leiti teda 21. sajandi algusaastateni vaid 10 korral. 2013. aastal vaadeldi kolmes kohas Kagu-Eestis üle 20 isendi.

Kirjeldus 
Liblika tiibade siruulatus on 42–48 mm. Tiivad on ülaltpoolt oranžkollakad, servad laialt mustad. Emastel on musta serva peal heledamaid laike.
Igal tiival on täpp, esitiibadel must, tagatiibadel erkoranž.

Tiibade alakülg on kollane. Eestiival on mõned mustad, tagatiival punased täpid. Tagatiiva kesktähn on hõbedane.

Viited

Välislingid 

 

Põualibliklased
Eesti liblikalised